wickkiey/tamil-wikipedia-markdown huggingface dataset:
# கனடியன் சுகாதார அறிவியல் அகாதமி



**கனடா சுகாதார அறிவியல் அகாதமி** (*Canadian Academy of Health Sciences*) என்பது கனடாவின் முன்னணி சுகாதார மற்றும் உயிரி மருத்துவ விஞ்ஞானிகள் மற்றும் அறிஞர்களை ஒன்றிணைக்கும் ஒரு அமைப்பு ஆகும். கனடாவில் அறிஞர்களுக்கு வழங்கப்படும் மிக உயர்ந்த கௌரவமான கனடிய அகாடமிகள் கவுன்சிலின் (CCA) உள்ளடக்கிய மூன்று தேசிய அகாடமிகளில் இதுவும் ஒன்றாகும். மற்றவை ராயல் சொசைட்டி மற்றும் கனடிய பொறியியல் அகாடமி ஆகும் .  

கனடா சுகாதார அறிவியல் அகாதமி என்பது கனடாவின் சுகாதார அறிவியல் துறையில் ஒரு அதிகாரப்பூர்வமான மற்றும் நம்பகமான குரலாக செயல்படுகிறது. இது முக்கியமாக இரண்டு செயல்பாடுகளைக் கொண்டுள்ளது a) கனடியர்களைப் பாதிக்கும் அவசர சுகாதார விடயங்களில் மதிப்பீடுகளை நடத்துதல் b) பெல்லோஷிப்பிற்கான தேர்தல்கள் மூலம் சுகாதார அறிவியலில் சிறந்த சாதனை படைத்த நபர்களை அங்கீகரித்தல். CAHS உறுப்பினர்கள் பெயருக்குப் பிந்தைய எழுத்துக்களான FCAHS (கனடிய சுகாதார அறிவியல் அகாடமியின் பெல்லோ) ஐப் பயன்படுத்த உரிமை உண்டு. சுருக்கமாக கூறினால் அறிவியல் நிபுணர்கள், சீராக ஆய்வு செய்ய அடித்தளம் அமைக்கும் செயல்பாட்டு மையம் ஆகும்.  

## உறுப்பினர் அமைப்பு (Fellowship)
ஒரு துறையில் உயர்திறமை, ஆராய்ச்சி அல்லது சேவை, சாதனை, நீண்ட காலப் பங்களிப்பு செய்தவர்களுக்கு வழங்கப்படும் மரியாதை வாய்ந்த உறுப்பினர் பதவிதான் ஃபெல்லோஷிப். பெயருக்கு பின்னால் பொதுவாக FCAHS (Fellow of the Canadian Academy of Health Sciences) எனப் பயன்படுத்துவர்.  

- சுகாதார அறிவியல் துறைகளில் சிறப்பான பங்களிப்புச் செய்த முன்னணி நிபுணர்கள்.
- கடுமையான தேர்வு மற்றும் மதிப்பீட்டு முறையின் மூலம் உறுப்பினர்களாகத் தேர்வு.
- உறுப்பினர்கள் அகாடமியின் அறிவியல் பணிகளுக்கு வழிகாட்டியாகச் செயல்படுவர்.

## முக்கிய பணிகள்
- கனடியர்களைப் பாதிக்கும் அவசர சுகாதாரப் பிரச்சனைகள் குறித்து சுதந்திரமான, ஆதார அடிப்படையிலான மதிப்பீடுகளை வழங்குதல்.
- சுகாதாரக் கொள்கை மற்றும் நடைமுறைகளை மேம்படுத்தக்கூடியத் தீர்வுகளை வழங்குதல்.
- சுகாதாரத் துறையில் ஆராய்ச்சி, கொள்கை, புதுமை ஆகியவற்றை ஊக்குவித்தல்.
- சுகாதார அறிவியலில் சிறப்பான பங்களிப்புச் செய்தவர்களை அங்கீகரித்து ஃபெலோஷிப் வழங்குதல்.
- அடிப்படை அறிவியல் முதல் சமூக அறிவியல் மற்றும் மக்கள் தொகை ஆரோக்கியம் வரை அனைத்து துறைகளையும் இணைத்து செயல்படுதல்.
சுருக்கமாகச் சொன்னால் கனடாவின் சுகாதார அறிவியல் அறிவுரைகளுக்கான உயரிய ஆலோசனை அமைப்பு என்பது இதன் அடையாளம்.
# திருக்கொண்டைமடு



<templatestyles src="Module:Infobox/styles.css"></templatestyles>  
**திருக்கொண்டைமடு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 25 கிலோமீட்டர் தூரத்தில் அமைந்துள்ளது. மரதங்கடவலையிலிருந்து ஆரம்பமாகும் ஏ-11 நெடுஞ்சாலை திருக்கொண்டைமடுவில் முடிவடைகிறது. மட்டக்களப்பையும் திருகோணமலையையும் இணைக்கும் ஏ-15 நெடுஞ்சாலை இவ்வூரினூடாகச் செல்கிறது.
# நரிங்கி


**நரிங்கி** *(Narangi)* என்பது இந்தியாவின் மகாராட்டிர மாநிலத்தின் பால்கர் மாவட்டம் விரார் நகரில் உள்ள ஒரு கிராமம் ஆகும்.  

## புவியியல்
. என்ற புவியியல் ஆள்கூறுகளில் நரிங்கி கிராமம் கடல்மட்டத்திலிருந்து சராசரியாக 11 மீட்டர் (36 அடி) உயரத்தில் உள்ளது. இந்த கிராமத்தின் காலநிலை வெப்பமண்டல வகையைச் சேர்ந்ததாகும். கோடை காலத்தில் ஈரப்பதம் மிக அதிகமாகவும் குளிர்காலத்தில் காலநிலை பெரும்பாலும் வறண்டதாகவும் இருக்கும். அதிகம் முதல் மிக அதிகம் வரையிலான மழைப்பொழிவு பெறும் பகுதியில் நரிங்கி அமைந்துள்ளது. ஒவ்வோர் ஆண்டும் சூன் முதல் செப்டம்பர் வரையிலான பருவமழை காலத்தில், இப்பகுதி பெரும்பாலும் பேரழிவு தரும் மழையை எதிர்கொள்கிறது.  

## நிர்வாகம்
நரிங்கி கிராமம் சமீபத்தில் உருவாக்கப்பட்ட வசாய்-விரார் மாநகராட்சியின் அதிகார வரம்பிற்கு உட்பட்டதாகும். மாநகராட்சியின் 5ஆவது வார்டின் கீழ் இக்கிராமம் வருகிறது. பகுசன் விகாசு ஆகாடி கட்சியைச் சேர்ந்த வசந்த் மங்கேலா இந்தப் பகுதியின் மாமன்ற உறுப்பினராக உள்ளார். இவர் ஒரு சமூக சேவகர் மற்றும் மணல் அள்ளுவதில் உறிஞ்சும் பம்புகளைப் பயன்படுத்துவதற்கு எதிராகப் போராடும் பாரம்பரிய மணல் அள்ளுபவர்களின் அமைப்பான ஜெய் பவானி ரெட்டி உத்பாதக் கூட்டுறவு சங்கத்தின் தலைவராகவும் உள்ளார்.  

## மக்கள் தொகை
இக்கிராமத்தில் வசிக்கும் மக்கள் பெரும்பாலும் மங்கேலா சமூகத்தைச் சேர்ந்தவர்கள். 'மங்கேலா' என்ற வார்த்தையின் சொற்பிறப்பியல் மராத்தி மொழியில் மீன்பிடி வலைகள் என்று பொருள்படும் மங் என்ற வார்த்தையிலிருந்தும், எலா என்றால் மக்கள் என்ற பொருள்படும் வார்த்தையிலிருந்தும் வந்தது. உண்மையில், இந்த வார்த்தைக்கு மீனவர் என்று பொருள், மங்கேலா கோலி என்பது கோலி மீனவர்களின் சமூகமாகும்.
# விக்கிப்பீடியா:கூகுள்25/தமிழ் விக்கிப்பீடியா அறிமுகம்



தமிழ் விக்கிப்பீடியா - கூகுள் நிறுவனம் இணைவாக்கத் திட்டத்தின் ஒரு பகுதியாக, விருதுநகர் நகரில் நடைபெறவிருக்கும் தமிழ் விக்கிப்பீடியா அறிமுக நிகழ்வு குறித்த திட்டப் பக்கம்.  

## திட்ட விவரம்
- கல்லூரி: வே. வ. வன்னியப்பெருமாள் பெண்கள் கல்லூரி, விருதுநகர்
- பயிற்சி பெறும் பேராசிரியர்களின் எண்ணிக்கை: 50
- நிகழ்வு நாள்: 31-சனவரி-2026

#### நிகழ்ச்சி நிரல்
- 09.15-09.30 பங்கேற்பாளர் பதிவு
- 09.30-10.00 துவக்க விழா
- 10.00-11.30 விக்கிப்பீடியா & விக்கித் திட்டங்கள் அறிமுகம்
- 11.30-11.45 தேனீர் இடைவேளை
- 11.45-12.15 விக்கிப்பீடியா இடைமுக விளக்கம்
- 12.15-01.00 விக்கிப்பீடியா கட்டுரை அறிமுகம் - திருத்தம், இற்றை மேற்கொள்ளல்-விளக்கம்

- 01.00-01.45 உணவு இடைவேளை
- 01.45-03.30 கட்டுரை உருவாக்கம்
- 03.30-03.45 நிகழ்வு குறித்தான பின்னூட்டங்கள்
- 03.45-04.00 சான்றிதழ் வழங்கல்
- 04.00-04.30 தேநீர் நேரம்

## பயிற்சியாளர்கள்
1. - மா. செல்வசிவகுருநாதன் (பேச்சு) 06:41, 28 திசம்பர் 2025 (UTC)
1. - Chathirathan (பேச்சு) 07:22, 28 திசம்பர் 2025 (UTC)

## ஒருங்கிணைப்பாளர்கள்
### திட்ட ஒருங்கிணைப்பு

### கல்லூரியுடனான ஒருங்கிணைப்பு
- --Chathirathan (பேச்சு) 11:07, 28 திசம்பர் 2025 (UTC)

### கல்லூரிப் பேராசிரியர்கள் ஒருங்கிணைப்பு
# ஈழ தேசிய விடுதலை முன்னணி

**ஈழ தேசிய விடுதலை முன்னணி** (*Eelam National Liberation Front*, **ENLF**) என்பது இலங்கைத் தமிழ்ப் போராளிக் குழுக்களை ஒழுங்கமைத்த ஒரு குறுகிய கால (1984–1986) கூட்டணி அமைப்பாகும்.  

## வரலாறு
1984 ஏப்பிரலில் திமுக தலைவர் மு. கருணாநிதி ஐந்து முக்கிய தமிழ்ப் போராளிக் குழுக்களான ஈழமக்கள் புரட்சிகர விடுதலை முன்னணி (ஈபிஆர்எல்எஃப்), ஈழப் புரட்சி அமைப்பு (ஈரோசு), தமிழீழ விடுதலைப் புலிகள், தமிழீழ மக்கள் விடுதலைக் கழகம் (புளொட்), தமிழீழ விடுதலை இயக்கம் (டெலோ) ஆகியவற்றின் தலைவர்களை ஈழக்குழுக்களை ஒன்றிணைக்கும் நோக்கில் பேச்சுவார்த்தைக்கு அழைத்தார். கே. பத்மநாபா (ஈபிஆர்எல்எஃப்), பாலகுமாரன் (ஈரோசு), சிறீ சபாரத்தினம் (டெலோ) ஆகியோர் அழைப்பை ஏற்றுக்கொண்டனர், ஆனால் வேலுப்பிள்ளை பிரபாகரன் (விடுதலைப் புலிகள்), உமா மகேஸ்வரன் (புளொட்) ஆகியோர் ஏற்றுக்கொள்ளவில்லை.  

சிறிது காலத்திற்குப் பிறகு ஈபிஆர்எல்எஃப், ஈரோசு, டெலோ ஆகியவை ஈழ தேசிய விடுதலை முன்னணியை உருவாக்கின. அதன் தொடக்கக் கூட்டம் சென்னையில் உள்ள ஈபிஆர்எல்எஃப் அலுவலகத்தில் நடைபெற்றது, அவ்வியக்கத்தைச் சேர்ந்த ரமேஷ் இக்கூட்டணிக்கு செயலாளராகத் தேர்ந்தெடுக்கப்பட்டார். கூட்டத்திற்குப் பிறகு பத்மநாபா, பாலகுமாரன், சிறீ சபாரத்தினம் ஆகியோர் ஓர் அறிக்கையை வெளியிட்டனர்:  

ஈழ தேசிய விடுதலை முன்னணி உறுப்பினர்கள் தங்கள் பொதுவான இலக்கை அடைய ஒன்றிணைந்து செயல்படுவார்கள் என்றாலும், அவர்கள் ஒவ்வொருவரும் தங்கள் தனித்துவமான அடையாளத்தைத் தக்க வைத்துக் கொள்வார்கள். பிற முக்கிய விடுதலைக் குழுக்களையும் இக்கூட்டணியில் சேர அழைக்கப்பட்டன.  

### விடுதலைப் புலிகள்
1985 முற்பகுதியில் பிரபாகரன் இணைய முடிவு செய்தார். 1985 ஏப்ரல் 10 அன்று சென்னையிலுள்ள பிரசிடென்சி உணவகத்தில் விடுதலைப் புலிகள், முன்னணி ஆகியவற்றின் மூத்த உறுப்பினர்கள் சந்தித்தனர். இக்கூட்டத்தில் பிரபாகரன், ராஜநாயகம், அன்டன் பாலசிங்கம் (விடுதலைப் புலிகள்); பத்மநாபா, குலசேகரன், ரமேஷ் (ஈபிஆர்எல்எஃப்); பாலகுமாரன், முகிலன் (ஈரோசு); சிறீ சபாரத்தினம், மதி (டெலோ) ஆகியோர் கலந்து கொண்டனர். இக்கூட்டத்திற்குப் பிறகு கூட்டாக ஓர் அறிக்கை வெளியிடப்பட்டது:  

ஈழ தேசிய விடுதலை முன்னணியின் உறுப்பினர்கள் கூட்டு அரசியல் முடிவுகளை எடுக்கவும், இராணுவ நடவடிக்கைகளை ஒருங்கிணைக்கவும் ஒப்புக்கொண்டனர்.  

### கலைப்பு
1986 பெப்ரவரியில், விடுதலைப் புலிகள் இக்கூட்டணியில் இருந்து வெளியேறினர். ஏப்ரல் 1986 வாக்கில், ஈழ தேசிய விடுதலை முன்னணி செயலிழந்தது.
# கெவி (திரைப்படம்)


***கெவி*** (*Gevi*) என்பது 2025 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். தமிழ் தயாளன் இயக்கிய இப்படத்தை ஆர்டுப்ட்ரியாங்கிள்ஸ் பிலிம் கம்பனி என்ற பதாகையின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். இந்த படத்தில் சீலா ராஜ்குமார், ஜாக்குலின் லிடியா, ஆதவன் எம் ஆகியோர் முதன்மை வேடங்களில் நடித்துள்ளனர். விவேக் மோகன், ஜீவா சுப்பிரமணியம் ஆகியோர் துணை வேடங்களில் நடித்துள்ளனர். இப்படம் 2025 சூலை 18 அன்று திரையரங்குகளில் வெளியானது.  

## நடிகர்கள்

- மந்தாரையாக சீலா ராஜ்குமார்
- அல்லியாக ஜாக்குலின் லிடியா
- மந்தாரையின் கணவன் மலையனாக ஆதவன் எம்
- காவல் உதவி ஆய்வாளராக சார்லஸ் வினோத்
- ஜீவா சுப்பிரமணியன்
- எஸ். கே. காயத்ரி
- மந்தாரையின் தம்பி கடுக்காயாக விவேக் மோகன்
- உமர் பாரூ

## தயாரிப்பு
*கெவி படத்தை* தமிழ் தயாளன் இயக்கியுள்ளார். ஆர்டுப்ட்ரியாங்கிள்ஸ் பிலிம் கம்பனியின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். படத்தின் ஒளிப்பதிவை ஜெகன் ஜெய சூர்யாவும், படத்தொகுப்பை ஹரி குமரனும் மேற்கொண்டனர். பால சுப்பிரமணியன் இசையமைத்தார்.  

## வெளியீடு
*கெவி* 2025 சூலை 18 அன்று திரையரங்குகளில் வெளியிடப்பட்டது.  

## வரவேற்பு
*தினமலர்* விமர்சகர் படத்திற்கு 3/5 நட்சத்திரங்களை வழங்கினார். *சினிமா எக்ஸ்பிரசின்* ஸ்ரீஜித் முல்லப்பள்ளி 2.5/5 நட்சத்திரங்களை வழங்கி, "படம் தனது செய்தியை சுத்தியலில் அடித்ததுபோல் வெளிப்படைத் தன்மையுடன் கூறினாலும், அதன் நேரடியான அணுகுமுறை எந்த இடத்திலும் சிக்கலுக்கு உள்ளாக்கவில்லை. *கெவியில்* படத்தில் அந்தச் சமூகம் தங்களின் தற்போதைய நிலைக்கு ஓரளவிற்குத் தாங்களே காரணம் என்ற ஒரு நுட்பமான குறிப்பு இருந்தாலும், தமிழ் தயாளனின் உணர்வுப்பூர்வமான இயக்கம் அதை ஒரு பாதுகாப்பான எல்லைக்குள் வைத்திருக்கிறது" என்று எழுதியுள்ளது.
# பொட்டாசியம் போரோ ஐதரைடு



**பொட்டாசியம் போரோ ஐதரைடு** (*Potassium borohydride*) என்பது KBH<sub>4</sub> என்ற மூலக்கூறு வாய்பாட்டைக் கொண்ட ஒரு கனிம வேதியியல் சேர்மமாகும். பொட்டாசியம் டெட்ரா ஐதரோபோரேட்டு என்ற பெயராலும் இச்சேர்மம் அழைக்கப்படுகிறது.  

## தயாரிப்பு
சோடியம் போரோ ஐதரைடை மெத்தனால் அல்லது நீர் கரைப்பானில் உள்ள நீர்த்த பொட்டாசியம் ஐதராக்சைடுடன் சேர்த்து வினைபுரியச் செய்வதன் மூலம் பொட்டாசியம் போரோ ஐதரைடு சேர்மத்தைத் தயாரிக்கலாம்:  

:NaBH<sub>4</sub> + KOH -> KBH<sub>4</sub> + NaOH  

## பண்புகள்
பொட்டாசியம் போரோ ஐதரைடு அறை வெப்பநிலையிலும் கார நீர்க்கரைசலிலும் நிலைத்தன்மை கொண்ட ஒரு நிறமற்ற திடப்பொருள் ஆகும். பொட்டாசியம் போரோ ஐதரைடின் ஐதரசன் வெளியேற்ற வெப்பநிலை 584 °செல்சியசு ஆகும். இது இலித்தியம் போரோ ஐதரைடு அல்லது சோடியம் போரோ ஐதரைடை விட அதிகமாகும்.  

தொடர்புடைய Na<sup>+</sup>, Rb<sup>+</sup>, மற்றும் Cs<sup>+</sup> உப்புகளைப் போலவே, பொட்டாசியம் போரோ ஐதரைடும் சோடியம் குளோரைடு படிக அமைப்பில், Fm3m என்ற இடக்குழுவில் படிகமாகிறது.  

## வினையாக்கியாக
பெரும்பாலும் பொட்டாசியம் போரோ ஐதரைடு பொதுவாகப் பயன்படுத்தப்படும் சோடியம் போரோ ஐதரைடைப் போலவே செயல்படுகிறது. ஆனால் சில சமயங்களில் கரைதிறன் தொடர்பான காரணங்களுக்காக பொட்டாசியம் உப்பு பரிந்துரைக்கப்படுகிறது. பொட்டாசியம் திரிசுபைரசோலைல்போரேட்டு தயாரிப்பு இதற்கு ஓர் எடுத்துக்காட்டாகும். இந்தச் செயல்முறையில், கரைப்பான் ஏதுமின்றி பொட்டாசியம் போரோ ஐதரைடு மற்றும் பைரசோல் ஆகியவற்றைச் சூடுபடுத்துவதும் அடங்கும்  

:KBH<sub>4</sub> + 3 C<sub>3</sub>N<sub>2</sub>H<sub>4</sub> → KHB(C<sub>3</sub>N<sub>2</sub>H<sub>3</sub>)<sub>3</sub> + 3 H<sub>2</sub>  

பொட்டாசியம் போரோ ஐதரைடை பாசுபாரிக் அமிலத்துடன் சேர்த்து வினைபுரியச் செய்வதன் மூலம் டைபோரேன் உற்பத்தி செய்யப்படுகிறது.  

பிசுமத் முக்குகுளோரைடுடன் இணைந்து, இது நைட்ரோ தொகுதியை ஐதராக்சிலமைனாக ஒடுக்குவதற்கான ஒரு வினைக்காரணியாகச் செயல்படுகிறது.
# ஆழ்கடல் துப்பறியும் நிபுணர்கள்



**ஆழ்கடல் துப்பறியும் நிபுணர்கள்** (*Deep Sea Detectives*) என்பது வரலாறு தொலைக்காட்சியில் ஒளிபரப்பான ஒரு தொலைக்காட்சி நிகழ்ச்சி ஆகும். டீப் சீ டிடெக்டிவ்சு என்ற பெயரில் இந்நிகழ்ச்சி ஒளிபரப்பானது. 2003 மற்றும் 2006-ஆம் ஆண்டுகளுக்கு இடையில் நான்கு பருவங்களாக ஒளிபரப்பப்பட்டது. இந்நிகழ்ச்சியை மூழ்காளர் மற்றும் வரலாற்றாசிரியரான இரிச்சி கோலர் இணைந்து தொகுத்து வழங்கினார்.
# ஈரமான சந்திரன்


**ஈர நிலா** என்பது, பிறை நிலவின் 'கொம்புகள்' அடிவானத்திலிருந்து விலகி, ஒரு கோணத்தில் மேல்நோக்கிச் சுட்டிக்காட்டும் ஒரு காட்சி நிகழ்வாகும். இதனால் பிறை ஒரு கிண்ணம் அல்லது புன்னகையின் தோற்றத்தைப் பெறுகிறது. பிறை நிலா அடிவானத்திற்கு மேலே தாழ்வாக இருக்கும்போதும், அடிவானத்திற்குக் கீழே உள்ள சூரியனின் (கண்ணுக்குத் தெரியாத) நிலைக்கு ஏறக்குறைய நேர் மேலே இருக்கும்போதும் ஈர நிலா தோன்றுகிறது. இது, சந்திரன் மற்றும் பூமியின் அவற்றின் சுற்றுப்பாதைகளில் உள்ள நிலைகள், ஒன்றுக்கொன்று மற்றும் பூமியின் வான நிலநடுக்கோட்டிற்குச் சார்பாக இந்த சுற்றுப்பாதைகளின் சாய்வுகள், மற்றும் பூமியில் பார்வையாளரின் அட்சரேகை ஆகியவற்றால் தீர்மானிக்கப்படுகிறது.  

வெப்பமண்டலப் பகுதிகளில் ஈர நிலாக்கள் வழக்கமாகத் தோன்றுகின்றன (அங்கு சூரியனும் சந்திரனும் ஏறக்குறைய செங்குத்தாக உதித்து மறைகின்றன), ஆனால் துருவப் பகுதிகளில் அவை அரிதாகவே தோன்றுகின்றன (அங்கு சூரியனும் சந்திரனும் சாய்ந்த கோணத்தில் உதித்து மறைகின்றன அல்லது முற்றிலும் மறைவதில்லை).  

இதற்கு மாறாக, ஒரு வறண்ட நிலா என்பது, நிலவின் பிறை வேறு எந்தக் கோணத்தில் இருந்தாலும் தோன்றும் ஒரு நிகழ்வாகும்.  

## பெயர்
ஈர நிலவு மற்றும் வறண்ட நிலவு என்ற சொற்கள் ஹவாய் புராணங்களிலிருந்து தோன்றியவை. அங்கு, நிலவு மழைநீரால் நிரம்பக்கூடிய ஒரு கிண்ணம் போலத் தோன்றுவதாக நம்பப்பட்டது. இது மிகவும் பொதுவாகக் காணப்படும் காலகட்டமான ஜனவரி 20 முதல் பிப்ரவரி 18 வரை, ஹவாய் ஜோதிடத்தில் நீர் தாங்கும் காலோ என்ற ராசியுடன் ஒத்துப்போகிறது, மேலும் அந்த நிலவு "சொட்டும் ஈர நிலவு" என்று அழைக்கப்படுகிறது.கோடைக்காலம் வரும்போது, ​​பிறை வடிவம் மாறி, நீரை வெளியேற்றி, கோடை மழையை ஏற்படுத்துகிறது. "கிண்ணம்" காலியான பிறகு, அது காய்ந்து, நேராகிறது, இது "வறண்ட நிலவை" உருவாக்குகிறது. இருப்பினும், சிலர் இது ஒரு ஈர நிலவு என்றும், ஏனெனில் இது நீரை வெளியேற்ற அனுமதித்தது என்றும் கூறுகிறார்கள்.  

செஷயர் நிலவு என்ற சொல், லூயிஸ் கரோலின் 'ஆலிஸின் அதிசய உலக சாகசங்கள்' நாவலில் வரும் செஷயர் பூனையின் புன்னகையைக் குறிக்கிறது.  

## விளக்கம்

ஒப்பீட்டளவில் நிலையான நட்சத்திரங்களின் பின்னணியில் சூரியன் பயணிப்பதாகத் தோன்றும் வருடாந்திரப் பாதை கிரகணத்தளம் என்று அழைக்கப்படுகிறது. சந்திரனின் சுற்றுப்பாதை கிரகணத்தளத்திற்கு 5.14° சாய்வாக இருப்பதால், சந்திரன் எப்போதும் கிரகணத்தளத்திற்கு வடக்கே அல்லது தெற்கே சுமார் 5° கோணத்திற்குள் இருக்கும். ஒரு பக்கவாட்டு மாதத்தில் பாதி காலத்திற்கு (நட்சத்திரங்களைப் பொறுத்து), சந்திரன் கிரகணத்தளத்திற்கு வடக்கே அல்லது தெற்கே இருக்கும். சந்திரனின் சுற்றுப்பாதை பூமியின் சுற்றுப்பாதையைச் சந்திக்கும் இரண்டு புள்ளிகள் சந்திரக் கணுக்கள் என்று அழைக்கப்படுகின்றன; ஏறுமுகக் கணுவில், சந்திரன் கிரகணத்தளத்திற்கு வடக்கே நகர்கிறது, அதே சமயம் இறங்குமுகக் கணுவில், அது தெற்கே நகர்கிறது. இந்த புள்ளிகளில்தான் கிரகணங்கள் நிகழ்கின்றன, எனவே இதற்கு கிரகணத்தளம் என்ற பெயர் வந்தது. இந்தக் கணுக்கள் ஒவ்வொரு 18.6 ஆண்டுகளுக்கும் ஒரு சுற்று என்ற விகிதத்தில் கிரகணத்தள அச்சில் முன்தள்ளல் அடைகின்றன. சம இரவுப் பகல் நாட்களில் கிரகணத்தளம் அடிவானத்துடன் செங்குத்தான கோணத்தை உருவாக்குகிறது. பிறை சந்திரன் சூரியனுக்கு அருகில் தோன்றுவதால், சம இரவுப் பகல் நாட்களைச் சுற்றி அடிவானத்திற்கு மேலே தாழ்வாக இருக்கும்போது, ​​பிறை சந்திரன் அதன் முதுகில் படுத்திருப்பது போல் தோன்றும்.
# இருண்ட சந்திரன்



**இருண்ட நிலவு** என்ற சொல், தேயும் நிலவின் கடைசியாகத் தெரியும் பிறையைக் குறிக்கிறது. ஒரு இருண்ட நிலவின் காலம், அதன் வான்கோள அட்சரேகையைப் பொறுத்து 1.5 முதல் 3.5 நாட்கள் வரை மாறுபடும். தற்போதைய வானியல் பயன்பாட்டில், இந்த இருண்ட காலத்தின் நடுவில், நிலவும் சூரியனும் ஒரே நேர்கோட்டில் வரும்போது, ​​அமாவாசை ஏற்படுகிறது. இந்த வரையறை பொதுப் பயன்பாட்டிற்கு வந்துவிட்டதால், நாட்காட்டிகள் பொதுவாக 'இருண்ட நிலவு' என்பதற்குப் பதிலாக 'அமாவாசை' தேதியையே குறிப்பிடுகின்றன.  

## 30வது பிரிவாக இருண்ட சந்திரன்
ஆக்ஸ்போர்டு ஆங்கில அகராதி, அமாவாசையை "சூரியனுடன் இணைந்த பிறகு, சந்திரனின் முதல் கண்ணுக்குத் தெரியும் பிறை" என்று வரையறுக்கிறது. இருண்ட சந்திரன் என்பது தேய்பிறை சந்திரனைக் குறிக்கப் பயன்படுத்தப்படும் ஒரு சொல். பண்டைய கிரேக்கர்கள் ஹோமரின் காலத்தில் செய்தது போலவும், பாபிலோனியர்கள் செய்தது போலவும், இந்தியர்கள் இன்றும் செய்வது போலவும் (அவற்றை திதி என்று அழைப்பது போல), சந்திரனின் சுற்றுப்பாதை 30 பிரிவுகளாகப் பிரிக்கப்படும்போது, ​​கடைசி கட்டம் "இருண்ட சந்திரன்" என்று அழைக்கப்படுகிறது. கிரேக்க மொழியில், இது "பழைய சந்திரன்" என்று அழைக்கப்பட்டு ஹெகேட் தெய்வத்துடன் தொடர்புபடுத்தப்பட்டது.இந்தியாவில், இது அமாவாசை என்று அழைக்கப்பட்டு காளி தெய்வத்துடன் தொடர்புபடுத்தப்படுகிறது.இந்த இரண்டு தெய்வங்களுக்கும் ஒரு இருண்ட தொடர்பு இருப்பதால், இருண்ட சந்திரன் என்ற சொல் பயன்படுத்தப்படுகிறது.  

பாபிலோனிய, கிரேக்க மற்றும் இந்திய கலாச்சாரங்களில், இருண்ட சந்திரன் என்பது சூரியனுடன் இணைவதற்கு முன்பு சந்திரன் மற்றும் சூரியனுக்கு இடையிலான 12° கோணத் தூரத்திற்குள் நிகழ்கிறது. அமாவாசை என்பது இந்த இணைவுக்குப் பிறகு 12° கோணத் தூரத்திற்குள் நிகழ்கிறது. இந்த 12° வளைவு பாபிலோனியர்களால் 'உமா' என்றும், இந்தியர்களால் 'திதி' என்றும் அழைக்கப்படுகிறது.  

இந்தத் தூரத்தைக் கடக்க சந்திரன் சராசரியாக 23 மணி நேரம் 37 நிமிடங்கள் எடுத்துக்கொள்கிறது, ஆனால் சந்திரனின் சுற்றுப்பாதை ஒழுங்கின்மை காரணமாக இந்த காலம் 21 முதல் 26 மணி நேரம் வரை மாறுபடலாம். இதன் பொருள், "இருண்ட சந்திரன்" உண்மையில் தோராயமாக 23 மணி நேரம் 37 நிமிடங்கள் நீடிக்கும், மேலும் இது ஒரு சந்திர நாட்காட்டியில்,முன்பு கூறப்பட்டபடி 1.5 முதல் 3.5 நாட்கள் அல்ல,"அமாவாசை" என்று குறிக்கப்பட்ட எந்த நேரத்தையும் உள்ளடக்கியது,
# ஐன்ஸ்டீன் வளையம்


**ஐன்ஸ்டைன் வளையம்** (*Einstein ring*), அல்லது **ஐன்ஸ்டைன்-குவோல்சன் வளையம்** (*Einstein–Chwolson ring*) என்பது ஒரு விண்மீன் மண்டலம் அல்லது விண்மீனிலிருந்து வரும் ஒளி பூமிக்கு வரும் வழியில் ஒரு பிரம்மாண்டமான பொருளைக் கடந்து செல்லும்போது இது உருவாகிறது. ஈர்ப்பு வில்லை விளைவு காரணமாக, ஒளி திசை திருப்பப்படுகிறது, இதனால் அது வெவ்வேறு இடங்களிலிருந்து வருவது போல் தெரிகிறது. ஒளி மூலம், ஈர்ப்பு வில்லை மற்றும் பார்வையாளர் ஆகிய மூன்றும் சரியான நேர்கோட்டில் இருந்தால், அந்த ஒளி ஒரு வளையமாகத் தெரிகிறது.  

## அறிமுகம்
ஈர்ப்பு வில்லை விளைவு ஆல்பர்ட் ஐன்ஸ்டீனின் பொது சார்பியல் கோட்பாட்டால் கணிக்கப்பட்டுள்ளது. ஒரு மூலத்திலிருந்து வரும் ஒளி (முப்பரிமாணத்தில்) நேர்கோட்டில் பயணிப்பதற்குப் பதிலாக, ஒரு பெரும் பொருளின் இருப்பு காரணமாக அது வளைக்கப்படுகிறது, இது வெளி-நேரத்தை சிதைக்கிறது. ஐன்ஸ்டீன் வளையம் என்பது ஈர்ப்பு வில்லை விளைவின் ஒரு சிறப்பு வகையாகும், இது மூலப்பொருள், வில்லை மற்றும் பார்வையாளர் ஆகியவை துல்லியமாக ஒரே நேர்கோட்டில் அமையும்போது ஏற்படுகிறது. இது வில்லைச் சுற்றி ஒரு சமச்சீர்நிலையை ஏற்படுத்துகிறது, இதனால் ஒரு வளையம் போன்ற அமைப்பு உருவாகிறது.  

ஐன்ஸ்டீன் வளையத்தின் அளவு ஐன்ஸ்டீன் ஆரத்தால் வழங்கப்படுகிறது. ரேடியன்களில், இது  

: <math>\theta_1 = \sqrt{\frac{4GM}{c^2}\;\frac{D_{LS}}{D_S D_L}},</math>  

அதாவது,  

: <math>G</math> இது ஈர்ப்பு மாறிலி ஆகும்,  
: <math>M</math> இது லென்ஸின் நிறை ஆகும்.  
: <math>c</math> இது ஒளியின் வேகம் ஆகும்,  
: <math>D_L</math> இது லென்ஸுக்கான கோண விட்டம் தூரமாகும்,  
: <math>D_S</math> என்பது மூலத்திற்கான கோண விட்ட தூரம், மற்றும்  
: <math>D_{LS}</math>.இது லென்ஸுக்கும் மூலத்திற்கும் இடையிலான கோண விட்டம் தூரமாகும்.  

## படத்தொகுப்பு
# கேமியோ



**கேமியோ** (*Cameo*) என்பது ஓர் ஆப்பிள் பழ வகையாகும். 1987 ஆம் ஆண்டில் அமெரிக்காவின் வாசிங்டன் நகரத்தில் உள்ள திரைடன் என்ற இடத்தில் உள்ள ஒரு பழத்தோட்டத்தில், காடில் குடும்பத்தினரால் இப்பழம் தற்செயலாகக் கண்டுபிடிக்கப்பட்டது. இப்பழத்தின் பெற்றோர் வகை உறுதியற்றதாகும். சிவப்பு ஆப்பிள் பழவகை மற்றும் மஞ்சள் ஆப்பிள் பழவகை ஆகியவற்றுக்கு இடையேயான ஒரு கலப்பின பழமாக இது இருக்கலாம். ஏனெனில் அந்த வகைப் பழங்களின் தோட்டங்களுக்கு அருகில் இவ்வகை கண்டுபிடிக்கப்பட்டது. இப்பழம் அசல் இனியசுவை வகையைப் போன்று காணப்படுகிறது. ஆரஞ்சு மற்றும் மஞ்சள் கோடுகளுடன் கூடிய சிவப்பு நிறத் தோலைக் கொண்டுள்ளது. அடர்த்தி, புளிப்பு, மொறுமொறுப்பு மற்றும் நறுமணமுள்ள சுவை ஆகிய பண்புகளுடன் கேமியோ காணப்படுகிறது. புதியதாகச் சாப்பிடவும், பழக்கலவைக்கும், பலகாரம் செய்யவும் ஏற்றது. வாசிங்டன் மாநிலத்தில் அதிகம் பயிரிடப்படும் முதல் ஒன்பது ஆப்பிள் வகைகளில் இதுவும் ஒன்றாகும்.
# அரசு கலை மற்றும் அறிவியல் கல்லூரி, நத்தம்



**அரசு கலை மற்றும் அறிவியல் கல்லூரி, நத்தம்** (*Government Arts and Science College, Natham*) என்பது இந்தியாவின் தமிழ்நாட்டில், திண்டுக்கல் மாவட்டம், நத்தத்தில் செயல்பட்டு வரும் தமிழக அரசி<nowiki/>ன் கலை மற்றும் அறிவியல் கல்லூரியாகும். இக்கல்லூரி 2025ஆம் ஆண்டு முதல் மதுரை காமராசர் பல்கலைக்கழகத்தின் கீழ் இணைவு பெற்று செயல்பட்டு வருகிறது.  

## துறைகள்

- ஆங்கிலம்
- தமிழ்
- வணிகவியல்
- கணினி அறிவியல்
- வரலாறு
- தரவு அறிவியல்
- வணிக நிர்வகம்
# இலாலா புல்கோமல்

**இலாலா புல்கோமல்** (*Lala Bulhomal Lahor*i) லாகோரி என்பவர் இன்றைய பாக்கித்தானில் உள்ள இலாகூர் நகரத்தைச் சேர்ந்த ஓர் இந்திய உலோகவியலாளரும் கருவி தயாரிப்பாளரும் ஆவார். இந்தோ-பாரசீக இசைக்கருவிகளின் பாரம்பரியத்தில் அலங்கரிக்கப்பட்ட ஆஸ்ட்ரோலேப்கள் மற்றும் வான உருண்டைகளை வடிவமைப்பதில் இவர் பிரபலமானவர். லாகோரி என்ற குடும்பப்பெயர் இவர் லாகூரிலிருந்து வந்தவர் என்பதைக் குறிக்கிறது. இதே நேரத்தில் லாலா என்ற முன்னொட்டு சமூக தகுதியை குறிக்கும் ஒரு மரியாதைக்குரிய குறியீடாகும். 1839- 1851க்கு இடையில் தயாரிக்கப்பட்ட இவரது கருவிகள் முக்கியமாக பித்தளையால் செய்யப்பட்டன. சமசுகிருதம், தேவநாகரி, அரபு மற்றும் பாரசீக மொழிகளில் கல்வெட்டுகள் மூலம் இவர் குறைந்தது இருபத்தெட்டு கருவிகளை தயாரித்ததாக அறியப்படுகிறது. புல்கோமல் தனது கூட்டாளிகளுடன் தயாரித்த நாற்பத்தைந்து கருவிகள் உலகெங்கிலும் உள்ள அருங்காட்சியகங்கள் மற்றும் சேகரிப்புகளில் இருப்பதாக அறியப்படுகிறது. கிழக்கிந்திய கம்பெனியின் அதிகாரியான சர் என்றி மியர்சு எலியட்டிற்காக 1849ஆம் ஆண்டு வடிவமைக்கப்பட்ட ஒரு *ஆஸ்ட்ரோலேப்* இப்போது லண்டனில் உள்ள அறிவியல் அருங்காட்சியகத்தில் உள்ளது.  

புல்கோமலின் புரவலர் கபூர்தலாவின் ராஜா (1837–1852) நிகால் சிங் அலுவாலியா ஆவார். இவரது பயிற்சியாளர்களில் குலாம் காதிர் கபூர்தாலி மற்றும் உசுதாத் பிர் பக்ஷ் லாகோரி ஆகியோர் அடங்குவர். இவர் சமகால இசைக்கருவி தயாரிப்பாளர் ஜோசி தரம் சந்த் ஆகியோருடன் தொடர்புடையவராகவும் இருக்கலாம். புல்கோமலின் வான உருண்டைகள் அலங்கார மற்றும் போதனை பயன்பாடுகளுக்காக செய்யப்பட்டன. இந்த உருண்டைகளில் உள்ள நட்சத்திரங்கள் மற்றும் விண்மீன்கள் டோலமிக் மரபுகளிலிருந்து அரபு மற்றும் பாரசீக பதிப்புகளின் அடிப்படையில் பெயரிடப்பட்டுள்ளன. இந்த தடையற்ற மற்றும் வெற்று உருண்டைகள் லாகூர் பாரம்பரியத்தில் இழந்த மெழுகு நுட்பத்தைப் பயன்படுத்தி வார்ப்பதன் மூலம் கட்டப்பட்டன.
# அரசு மகளிர் கலை மற்றும் அறிவியல் கல்லூரி, கொடைக்கானல்


**அரசு மகளிர் கலை மற்றும் அறிவியல் கல்லூரி, கொடைக்கானல்** என்பது தமிழ்நாட்டில் கொடைக்கானலில் அமைந்துள்ள பெண்கள் கல்லூரி ஆகும். இது திண்டுக்கல் மாவட்டத்தில் உள்ளது. இக்கல்லூரி முதலில் அன்னை தெரசா மகளிர் பல்கலைக்கழக உறுப்புக் கல்லூரியாக 1995ஆம் ஆண்டு தொடங்கப்பட்டது. பின்னர் இதன் பெயர் அரசு மகளிர் கலை மற்றும் அறிவியல் கல்லூரி, கொடைக்கானல் என மாற்றப்பட்டு தமிழ்நாடு அரசின் உயர்க்கல்வித் துறையின் கீழ் செயல்படுகிறது. இது பெண்களுக்கு மட்டும்  உயர்க்கல்வி வாய்ப்பை வழங்கும் அரசு கல்லூரியாகும். இக்கல்லூரியில் 10 இளநிலை துறைகள் உள்ளன.  

## துறைகள்

- வணிக நிர்வாகம்
- கணினி பயன்பாடு
- பொது பணியியல்
- தாவரவியல்
- வேதியியல்
- இயற்பியல்
- தமிழ்
- ஆங்கிலம்
- வணிகம்
- கணிதம்
# எஸ். எஸ். எம் கலை மற்றும் அறிவியல் கல்லூரி திண்டுக்கல்



**எஸ்.எஸ்.எம் கலை மற்றும் அறிவியல் கல்லூரி** (SSM College of Arts and Science) என்பது இந்தியாவின் தமிழ்நாட்டில் உள்ள மதுரை காமராஜ் பல்கலை கழகத்தின் இணைவுப் பெற்ற கலை அறிவியல் கல்லூரி ஆகும். இக்கல்லூரி 2006-ஆம் ஆண்டில் எஸ். எஸ். எம். கல்வி அறக்கட்டளையால் தொடங்கபட்டது.  

## வழங்கும் படிப்புகள்

### இளநிலைப் படிப்புகள்
- வணிகவியல்
- வணிகவியல் - பட்டயக்கணக்காளர்
- வணிகவியல் - தொழில்முறை கணக்காளர்
- வணிகநிர்வாகவியல்
- கணினி அறிவியல்
- செயற்கை நுண்ணறிவு
- தரவு அறிவியல் மற்றும் பகுப்பாய்வு
- தகவல் தொழில்நுட்பம்
- இணையப் பாதுகாப்பு
- உயிர்வேதியல்

## முதுநிலைப் படிப்புகள்
- வணிகவியல்
- கணினி அறிவியல்
# பசுமை வணிகம்

**பசுமை வணிகம்** (*Green Business)* என்பது இன்றைய உலகில் வேகமாக வளரும் தொழில்நுட்ப முன்னேற்றத்துடன் மனித வாழ்க்கை எளிதாகி வருகிறது. ஆனால் இதன் விளைவாக சுற்றுச்சூழல் பாதிப்பு, காற்றுமாசு, நீர் மாசு, காலநிலை மாற்றம் போன்ற பிரச்சனைகள் அதிகரித்து வருகின்றன. இந்நிலையிலிருந்து வெளிக்கொணர்வதற்கான முக்கியமான வழிகளில் ஒன்று "பசுமை வணிகம்".  

பசுமை வணிகம் என்பது சுற்றுச்சூழலுக்கு தீங்கு விளைவிக்காத வகையில் இயங்கும் வணிகம் ஆகும். அதாவது உற்பத்தி, விநியோகம், பயன்பாடு போன்ற அனைத்து நிலைகளிலும் இயற்கைக்கு ஆதரவாக செயல்படுவது இதன் நோக்கம். இதனை சுற்றுச்சூழல் நட்பு வணிகம் என்றும் அழைக்கலாம்.  

- இயற்கை வளங்களை வீணாக்காமல் பயன்படுத்துவது
- மறுசுழற்சி மற்றும் மீள்பயன்பாடு ஊக்குவிப்பது
- கார்பன் வெளியீட்டைக் குறைப்பது
- சுத்தமான , சுறுசுறுப்பான பசுமையான தொழில் சூழலை உருவாக்குதல்

அமெரிக்கா, ஜெர்மனி, ஜப்பான் இந்தியா போன்ற நாடுகள் பசுமை  வணிகத்துக்கு முக்கியத்துவம் அளிக்கின்றன. இந்தியாவில் சூரிய ஆற்றல் திட்டமும் பாமை இந்தியா இயக்கமும் பசுமை வணிகத்தில் நடைமுறையில் உள்ளன.
# எர்னஸ்ட் பர்ச்


சர் **எர்னஸ்ட் பர்ச்** அல்லது **எர்னஸ்ட் உட்போர்ட் பர்ச்** (ஆங்கிலம்; மலாய்: *Ernest Woodford Birch*); **KCMG** (29 ஏப்ரல் 1857 - 17 திசம்பர் 1929) என்பவர் பிரித்தானிய குடியேற்ற நிர்வாகி *(Colonial Office)*; பேராக் மாநிலத்தின் முதலாவது பிரித்தானிய முதல்வர்; மேலும் ஜேம்ஸ் பர்ச் அவர்களின் மகனும் ஆவார். 1875-ஆம் ஆண்டு நவம்பர் 2-ஆம் தேதி, பேராக், பாசிர் சாலாக் எனும் இடத்தில் மகாராஜா லேலாவின் சீடர்களால் ஜேம்ஸ் பர்ச் கொல்லப்பட்டார்.  

எர்னஸ்ட் பர்ச் 1901 முதல் 1903 வரை பிரித்தானிய வடக்கு போர்னியோவின் முதலாவது பிரித்தானிய ஆளுநர் *(Governor of North Borneo);* பேராக் மாநிலத்தின் 8-ஆவது பிரித்தானிய முதல்வர் *(British Resident of Perak)* ஆகிய பதவிகளை வகித்தார்.  

## வாழ்க்கை
இவர் **ஜேம்ஸ் பர்ச்** (**ஜேம்ஸ் வீலர் உட்போர்ட் பர்ச்**) *(James Wheeler Woodford Birch)* என்பவரின் மூத்த மகன் ஆவார். எர்னஸ்ட் பர்ச்; ஏப்ரல் 29, 1857 அன்று பிரித்தானிய இலங்கையின் திருக்கோணமலையில் பிறந்தாலும், ஜேம்ஸ் பர்ச் என்பவர் பேராக் மாநிலத்தின் 1-ஆவது பிரித்தானிய முதல்வர் ஆவார்.  

1882-ஆம் ஆண்டில், சிங்கப்பூர் தாவரவியல் பூங்காவின் அப்போதைய இயக்குநரான லாரன்ஸ் நிவன் *(Lawrence Niven)* என்பவரின் மூத்த மகள் மார்கரெட்டை மணந்தார். சர் எர்னஸ்ட் மற்றும் மார்கரெட்டு அம்மையாருக்கும்; இரண்டு மகன்கள் மற்றும் நான்கு மகள்கள் பிறந்தனர். 1890-ஆம் ஆண்டில், அவர்களின் மூத்த மகன் மலாக்காவின் தஞ்சோங் கிலிங் கடற்கரைப் பகுதியில் மூழ்கி இறந்தார். அப்போது அவருக்கு ஏழு வயது. சர் எர்னஸ்ட் பர்ச்சின் மற்றொரு மகன் பெட்ரிக், தன் தந்தையின் அடிச்சுவடுகளைப் பின்பற்றி இந்தியக் குடிமைப் பணிச் சேவையில் பணியாற்றினார். நீர்ப்பாசனத் திட்டத்தையும் அவர் முன்வைத்தார்.  

ஆகத்து 1895-இல் சர் பிராங்க் சுவெட்டன்காம் விடுப்பில் சென்ற பிறகு, எர்னஸ்ட் பர்ச்; பேராக் மாநிலத்தின் தற்காலிக பிரித்தானிய முதல்வராக நியமிக்கப்பட்டார். 1890-ஆம் ஆண்டில், சிலாங்கூரில் உள்ள நில அமைப்பு முறையைப் பற்றி விசாரணை நடத்த சர் ஜார்ஜ் மெக்சுவெல் *(William George Maxwell)* எர்னஸ்ட் பர்ச்சைக் கேட்டுக் கொண்டார்; மேலும் எர்னஸ்ட் பர்ச் அது குறித்து இரண்டு அறிக்கைகளையும் தயாரித்து வழங்கினார். யாங் டி-பெர்துவான் *(Yang di-Pertuan of Sri Menanti),* நெகிரி செம்பிலானின் அரசியலமைப்புத் தலைவராகப் பதவி ஏற்றார்..
# கல்மலா



**கல்மலா* **(Kalmala)* என்பது இந்தியாவின் தென் மாநிலமான கர்நாடக மாநிலத்தின் வட கிழக்கில் உள்ள ஒரு கிராமம் ஆகும். கர்நாடகாவின் இராய்ச்சூர்-பாகல்கோட் நெடுஞ்சாலையில் இராய்ச்சூர் மாவட்டத்தின் இராய்ச்சூர் வட்டத்தில் அமைந்துள்ளது.  

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கிராமத்தில் மொத்தம் 1062 குடும்பங்கள் வசித்தன. கல்மலா கிராமத்தின் மக்கள் தொகை 5638 ஆக இருந்தது. இதில் 2780 ஆண்களும் 2858 பெண்களும் இருந்தனர்.
# கலோ நுனியா



**கலோ நுனியா** அல்லது **கலோனுனியா** *(Kalonunia rice)* என்பது பாசுமதி அல்லாத, நறுமணமுள்ள, கருப்பு நிறம் கொண்ட ஒரு சிறிய வகை அரிசியாகும். இது முக்கியமாக இந்தியாவின் மேற்கு வங்க மாநிலத்தில் பயிரிடப்படுகிறது. மேற்கு வங்கத்தின் கூச் பெகர், ஜல்பைகுரி மற்றும் அலிப்பூர்துவார் மாவட்டங்களிலும், டார்ஜிலிங் மற்றும் காளிம்பொங் மாவட்டங்களின் சில பகுதிகளிலும் இது ஒரு பொதுவான மற்றும் பரவலாகப் பயிரிடப்படும் நெல் பயிராகும்.  

அதன் புவியியல் குறியீடு அடையாளத்தின் கீழ், இது "கலோனியா அரிசி" என்று குறிப்பிடப்படுகிறது.  

### உள்ளூர் பெயர்
இது கலோ நுனியா சால் (கலோனுனியா சால்) அல்லது வெறுமனே கலோ நுனியா என்று அழைக்கப்படுகிறது. "சால்" என்பது வங்காள மொழியின் உள்ளூர் மாநில மொழியில் அரிசி என்று பொருள்.  

## விளக்கம்
கலோனுனியா அரிசியின் சில பயன்கள் மற்றும் பண்புகள்:  

### சிறப்பியல்புகள்
- இது அதன் பளபளப்பான கருப்பு உமித் தோற்றம் மற்றும் ஒட்டாத தன்மைக்காக அறியப்படுகிறது. மேலும் இது குலைநோய் எதிர்ப்புத் திறன் கொண்ட நெல் இரகம், பரந்த மரபணு அடிப்படையைக் கொண்டிருப்பதால், பூச்சிகள், நோய்கள், நோய்க்கிருமிகள் மற்றும் தட்பவெப்பநிலை மாற்றங்களிலிருந்து பாதுகாப்பு அளிக்கிறது. மற்ற இரகங்களுடன் ஒப்பிடும்போது இதற்கு குறைந்த உரமே தேவைப்படுகிறது.

### பயன்கள்
இந்த அரிசி, பாசுமதி அரிசிக்கு மாற்றாக, அன்றாட சாதமாகப் பயன்படுத்தப்படுகிறது. இது பாரம்பரிய இனிப்பு வகைகளான பிதே (Pitha) மற்றும் பதிசப்தா (Patisapta) போன்ற உள்ளூர் இனிப்பு வகைகளுக்கான மாவு தயாரிக்கவும், சடங்குகள் மற்றும் சுப நிகழ்ச்சிகளின் போது பாயசம் செய்யவும் பயன்படுத்தப்படுகிறது. மேலும், இது உள்ளூரில் முரி என்று அழைக்கப்படும் பொரி தயாரிக்கவும், சோறு, புலாவ் அல்லது போக் (கிச்சடி) தயாரிப்பிலும் பயன்படுத்தப்படுகிறது.  

## புவிசார் குறியீடு
இது இந்தியநடுவண் அரசின் புவியியல் குறியீடுகள் பதிவகத்திடமிருந்து 2 ஜனவரி 2024 அன்று புவிசார் குறியீடு (GI) தகுதி முத்திரையைப் பெற்றது (இது மார்ச்சு 11, 2034 வரை செல்லுபடியாகும்).  

நரேந்திரபூரில் உள்ள மாநில வேளாண் மேலாண்மை மற்றும் விரிவாக்கப் பயிற்சி நிறுவனம் (SAMETI), கலோனுனியா அரிசிக்கு புவியியல் குறியீடு (GI) பதிவு செய்ய முன்மொழிந்தது. மார்ச்சு 2021-இல் விண்ணப்பம் தாக்கல் செய்யப்பட்ட பிறகு, 2024-இல் சென்னையில் உள்ள புவியியல் குறியீட்டுப் பதிவகம் இந்த அரிசிக்கு புவியியல் குறியீட்டை வழங்கியது. இதன் மூலம், "கலோனுனியா அரிசி" என்ற பெயர் அந்தப் பகுதியில் விளையும் அரிசி(நெல்)க்கு மட்டுமே பிரத்யேகமானதாக ஆனது. இதன்மூலம், துலைப் பஞ்சி அரிசிக்குப் பிறகு மேற்கு வங்காளத்திலிருந்து புவியியல் குறியீடு பெறும் மூன்றாவது அரிசி வகையாகவும், மேற்கு வங்காளத்திலிருந்து புவியியல் குறியீடு பெறும் 26வது பொருளாகவும் இது ஆனது.  

புவியியல் குறியீடு (GI) இந்த அரிசியை சட்டவிரோத விற்பனை மற்றும் சந்தைப்படுத்துதலில் இருந்து பாதுகாக்கிறது, மேலும் அதற்கு சட்டப்பூர்வ பாதுகாப்பையும் ஒரு தனித்துவமான அடையாளத்தையும் வழங்குகிறது.
# வி. பரமேசுவரன் நாயர்

**வி. பரமேசுவரன் நாயர்** (*V. Parmeswaran Nair*) என்பவர் ஓர் இயற்பியலாளர் ஆவார். தற்போது அமெரிக்காவிலுள்ள நியூயார்க்கு நகரக் கல்லூரியில் ஒரு பேராசிரியராகப் பணியாற்றுகிறார். 2011 ஆம் ஆண்டு செப்டம்பர் மாதம் முதல் இப்பதவியை வகித்து வருகிறார். முன்னதாக 1987 ஆம் ஆண்டு 1991 ஆம் ஆண்டு வரை கொலம்பியா பல்கலைக்கழகத்தில் உதவிப் பேராசிரியராகவும், 1991 ஆம் ஆண்டு முதல் 1993 ஆம் ஆண்டு வரை இதே பல்கலைக்கழகத்தில் துணைப் பேராசிரியராகவும் பணியாற்றினார். ஒரு நூலாசிரியராக பல்வேறு நூல்களையும் எழுதியுள்ளார்.  

## ஆரம்பகால வாழ்க்கை மற்றும் கல்வி
நாயர் 1976-ஆம் ஆண்டில் இந்தியாவில் உள்ள கேரளப் பல்கலைக்கழகத்தில் இளங்கலைப் பட்டத்தையும், 1978-ஆம் ஆண்டில் முதுநிலைப் பட்டத்தையும் பெற்றார். மேலும், 1983-ஆம் ஆண்டில் நியூயார்க்கில் உள்ள சைராகசு பல்கலைக்கழகத்தில் முனைவர் பட்டத்தையும் பெற்றார். 1983 ஆம் ஆண்டு முதல் 1985 ஆம் ஆண்டு வரை பிரின்சுடன் நகரத்தில் மேம்பட்ட ஆய்வு நிறுவனத்தில் ஆராய்ச்சி இணைப்பாளராகவும், 1985 முதல் 1986 ஆம் ஆண்டு வரை கலிபோர்னியாவில் உள்ள சாண்டா பார்பரா நகரத்தில் கோட்பாட்டு இயற்பியல் நிறுவனத்தில் ஆராய்ச்சி இணைப்பாளராகவும் இருந்தார்.
# எர்பியம் டைசிலிசைடு



**எர்பியம் டைசிலிசைடு** (*Erbium disilicide*) என்பது ErSi<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## இயற்பியல் பண்புகள்
எர்பியம் டைசிலிசைடு செஞ்சாய்சதுரப் படிக அமைப்பில் P6/mmm என்ற இடக்குழுவில்அடர் சாம்பல் நிறப் படிகங்களாக உருவாகிறது.  

## பயன்கள்
எர்பியம் டைசிலிசைடு சேர்மம் குறைக்கடத்திப் பயன்பாடு, ஒளியியல் மின்னணுவியல், உயர்-வெப்பநிலை மின்னணுவியல், உலோகக் கலவைக் கூட்டுப்பொருட்கள் மற்றும் பாதுகாப்புப் பூச்சுகள் ஆகியவற்றிற்காக ஆராயப்பட்டுள்ளது.
# புல்மேடு பாதை, சபரிமலை

**புல்மேடு பாதை**, சபரிமலை ஐய்யப்பன் கோயிலுக்குச் செல்வதற்கான பாரம்பரிய பாதையான பம்பை ஆறு ஆகும். பம்பையிலிருந்து ஐய்யப்பன் கோயிலுக்குச் செல்வதற்கு 7 கிலோமீட்டர் ஆகும். எருமேலியிலிருந்து பெரிய பாதை வழியாக சபரிமலை செல்வதற்கு 45 கிலோமீட்டர் ஆகும். அடுத்த மூன்றாவது பாதையான புல்மேடு பாதை ஆகும். கேரளவின் இடுக்கி மாவட்டடத்தில் உள்ள குமுளி, வண்டிப் பெரியாறு. சத்திரம், புல்மேடு வழியாக நேரடியாக சபரிமலை அய்யப்பன் சன்னதிக்குச் நேரடியாகச் சென்றடையலாம். புல்மேடு பாதை வழியாகச் சபரிமலை அய்யப்பன் கோயில் சன்னதிக்கான 12 கிலோமீட்டர் தொலைவு வரை மலையில் நடந்தே செல்ல வேண்டும்.  

சத்திரம் பாதை வழியாக காலை 7 மணி முதல் மதியம் 1 மணி வரை மட்டுமே சபரிமலைக்கு பாதயாத்திரை செல்ல அனுமதி வழங்கப்பட்டுள்ளது. அதேபோல, புல்மேடு வழியாக காலை 7 மணி முதல் மதியம் 2.30 மணி வரை மட்டுமே செல்ல அனுமதி வழங்கப்படும். சபரிமலையில் இருந்து சத்திரம் வழியாக திரும்பி வரும் பக்தர்கள் காலை 8 மணி முதல் 11 மணி வரை மட்டுமே நடந்து வர அனுமதிக்கப்பட்டுள்ளது.  

புல்மேடு பாதையில் வருவோர் அடர்ந்த காட்டுப் பகுதி வழியாக நடந்து வர வேண்டும். பாதை மிகவும் எளிமையானதாக இருக்கும். புல்மேடு பாதை வழியாக நேரடியாக சபரிமலை சன்னிதானத்தையே பக்தர்கள் அடையலாம்.  

## இதனையும் காண்க
- ஆறு அய்யப்பன் கோயில்கள்
# பிரோசாபாத் சட்டமன்றத் தொகுதி



**பிரோசாபாத் சட்டமன்றத் தொகுதி** *(Firozabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. இது பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | முகமது அயூப் | முசுலிம் லீக் |  |
| 1977 | இரகுபர் தயாள் வர்மா | ஜனதா கட்சி |  |
| 1980 | குலாம் நபி | இந்திய தேசிய காங்கிரசு (இ) |  |
| 1985 | இரகுபர் தயாள் வர்மா | ஜனதா கட்சி |  |
| 1989 | ஜனதா தளம் |  |  |
| 1991 | இராம் கிசன் தாதாஜி | பாரதிய ஜனதா கட்சி</br> |  |
| 1993 | நசிருதீன் | சமாஜ்வாதி கட்சி |  |
| 1996 | இரகுபர் தயாள் வர்மா | சமூக செயல் கட்சி |  |
| 2002 | அசிம் பாய் | சமாஜ்வாதி கட்சி |  |
| 2007 | நசீர் உத்தீன் | பகுஜன் சமாஜ் கட்சி |  |
| 2012 | மனிசு அசிசா | rowspan=3 | பாரதிய ஜனதா கட்சி</br> |
| 2017 |  |  |  |
| 2022 |  |  |  |

## தேர்தல் முடிவுகள்
### 2022
# தீபன் கோசு


**தீபன் கோசு** (*Dipan Ghosh*) இந்தியாவைச் சேர்ந்த ஒரு கோட்பாட்டு இயற்பியலாளர் ஆவர். இயற்பியலிலுள்ள தத்துவார்த்த மாதிரியான ஐசன்பெர்க் எதிர்ஃபெரோ காந்தத்தின் தரை நிலையைத் துல்லியமாக கணக்கிட்டதற்காக பரவலாக அறியப்பட்டவர் ஆவார். இவருடைய இச்செயல்பாட்டை சிறப்பிக்கும் விதமாக நூல்கள் இதை மசும்மதார்-கோசு மாதிரி என்று குறிப்பிடுகின்றன. சஞ்சல் குமார் மசும்தாருடன் இணைந்து தீபன் கோசு இதை உருவாக்கினார்.  

## கல்வி
1966 ஆம் ஆண்டு ஒடிசாவின் தலைநகரான கட்டக்கில் உள்ள உத்கல் பல்கலைக்கழகத்தின் ரேவன்சா கல்லூரியில் தங்கப்பதக்கத்துடன் முதுகலை இயற்பியல் பாடத்தில் பட்டம் பெற்றார். பின்னர் 1971-ஆம் ஆண்டு சஞ்சல் குமார் மசும்தாரின் கீழ் காந்த ஆமில்டோனியன் ஆய்வு என்ற தலைப்பில் தனது ஆய்வறிக்கையின் பலத்தின் அடிப்படையில் இந்தியாவின் பம்பாயில் உள்ள டாடா அடிப்படை ஆய்வு நிறுவனத்தில் முனைவர் பட்டம் பெற்றார். 1971 முதல் 1972 ஆம் ஆண்டு வரை பிரிசுட்டல் பல்கலைக்கழகத்தில் சான் சீமானுடன் முதுகலை பட்டப்படிப்பை முடித்தார்.  

## தொழில்
- 2005 முதல் 2006 ஆம் ஆண்டு வரை பம்பாயிலுள்ள இந்திய தொழில்நுட்பக் கழகத்தின் துணை இயக்குநராக இருந்தார். மேலும் 2005 முதல் 2007 ஆம் ஆண்டு வரை இந்திய இயற்பியல் சங்கத்தின் தலைவராகவும் இருந்தார்.
- 1974 ஆம் ஆண்டு பம்பாய் இந்திய தொழில் நுட்ப நிறுவனத்தில் சேர்வதற்கு முன்பு கலிபோர்னியா பல்கலைக்கழகம், சாண்டா குரூசு மற்றும் விசுவ பாரதி பல்கலைக்கழகங்களில் பணியாற்றினார்.
- ஓய்வு பெற்ற பின்னர் தற்போது மும்பை இந்திய தொழில் நுட்ப நிறுவனத்தில் பேராசிரியராக பணிபுரிகின்றார்.
# பதியூர்


**பதியூர்** *(Pathiyoor*) என்பது இந்தியாவின் தென் மாநிலமான கேரளத்தின், ஆலப்புழா மாவட்டத்தில் உள்ள காயங்குளம் நகரின், அருகே உள்ள ஒரு கிராமமாகும். இந்த கிராமமானது நகரத்தின் வடக்குப் பகுதியாக உள்ளது.  

## குறிப்பிடத்தக்க நபர்கள்
- தச்சடி பிரபாகரன், இந்திய அரசியல்வாதி பதியூர் கமலம்:- தகில்

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின் படி, கிராமத்தின் மக்கள் தொகை 23,460 ஆகும். ஆண்களின் எண்ணிக்கை 10,939 மற்றும் பெண்களின் எண்ணிக்கை 12,521 ஆகும்.
# பொருநை அருங்காட்சியகம்


**பொருநை அருங்காட்சியகம்** (*Porunai Museum*) என்பது தமிழகத்தின் 3200 ஆண்டுத் தொன்மையான நாகரிகத்தினை உலகிற்கு எடுத்துக்காட்டும் வகையில் தமிழ்நாட்டின் திருநெல்வேலி மாவட்டம் ரெட்டியார்பட்டியில் தமிழக அரசின் சார்பில் நிறுவப்பட்டுள்ள அருங்காட்சியகம் ஆகும். இங்கு தமிழ்நாட்டில் ஆதிச்சநல்லூர், கொற்கை உள்ளிட்ட தாமிரபரணி ஆற்றங்கரையில் மேற்கொள்ளப்பட்ட அகழாய்வுகளில் கண்டெடுக்கப்பட்ட தொல்லியல் எச்சங்கள் காட்சிப்படுத்தப்பட்டுள்ளன. இந்த அருங்காட்சியகம் சுமார் ரூ.67 கோடி மதிப்பில் அமைக்கப்பட்டுள்ளது. இதனை தமிழக முதலமைச்சர் மு. க. ஸ்டாலின் 20 திசம்பர் 2025 அன்று திறந்துவைத்தார். சுமார் 13 ஏக்கர் பரப்பளவில் அமைந்துள்ள இந்த அருங்காட்சியக வளாகத்தில் அறிமுகக் கூடத்துடன், சிவக்கலை, ஆதிச்சநல்லூர், கொற்கை ஆகிய பகுதிகளிலிருந்து எடுக்கப்பட்ட தொல்லுயிர் எச்சங்களுடன் கூடிய 7 கட்டடத் தொகுதிகள் 54,296 சதுர அடி பரப்பளவில் அமைக்கப்பட்டுள்ளன.  

## அணுகல்
பொதுமக்கள் இந்த அருங்காட்சியகத்தினைப் பார்வையிட அருங்காட்சியகம் செயல்படும் நாட்களான திங்கட்கிழமை முதல் சனிக்கிழமை வரை திருநெல்வேலி சந்திப்பு பேருந்து நிலையத்திலிருந்து பொது பேருந்து சேவையினை திருநெல்வேலி அரசுப் போக்குவரத்துக் கழகம் ஏற்பாடு செய்துள்ளது. திருநெல்வேலி சந்திப்பில் புறபப்டும் இப்பேருந்து வண்ணார்பேட்டை, பாளையங்கோட்டை பேருந்து நிலையம், திருநெல்வேலி புதிய பேருந்து நிலையம் வழியாகச் செல்லும்.  

## பார்வை நேரம்
- காலை 10 மணி முதல் இரவு 8 மணி வரை
- வாரவிடுமுறை: செவ்வாய்க்கிழமை

## இதனையும் காண்க
- கீழடி அகழாய்வு மையம்
- ஆதிச்சநல்லூர் தொல்லியல் களம்
# என்றி கான்வே பெல்பீல்ட்


சர் **என்றி பெல்பீல்ட்** <small>அல்லது</small> **என்றி கான்வே பெல்பீல்ட்** (ஆங்கிலம்; மலாய்: *Sir Henry Conway Belfield*); **KCMG**; JP (29 நவம்பர் 1855 – 8 சனவரி 1923) என்பவர் பிரித்தானிய குடியேற்ற நிர்வாகி *(Colonial Office)*; சிலாங்கூர் பிரித்தானிய முதல்வர் (1901 – 1902); நெகிரி செம்பிலான் பிரித்தானிய முதல்வர் (1902 – 1912); மலாயா கூட்டமைப்பு ஆளுநர் (1908 – 1911); பேராக் மாநிலத்தின் பிரித்தானிய முதல்வர் (1911 – 1912); ஆகிய பதவிகளை வகித்தவர் ஆவார். அன்றைய பிரித்தானிய ரெசிடென்ட் (*British Resident*) எனும் **பிரித்தானிய முதல்வர்** பதவி, இன்றைய மாநில மாநில முதல்வர் *(Menteri Besar)* பதவிக்குச் சமமானது.  

1912-இல் கிழக்கு ஆப்பிரிக்கப் பிரித்தானிய பாதுகாவல் *(East Africa Protectorate)* குடியேற்றத்தில் (தற்போது கென்யா) ஆளுநராக *(Governor of Kenya)* நியமிக்கப்பட்டார். அதே காலக்கட்டத்தில், அதாவது 1914-இல் சான்சிபாரின் *(Sultanate of Zanzibar)* உயர் ஆணையராகவும் நியமிக்கப்பட்டார். அவர் 1917 வரை சான்சிபார் ஆளுநராகப் பணியாற்றினார்.  

இவரின் பெயரில் பேராக் மாநிலத்தின் தலைநகரமான ஈப்போவில் ஒரு முதன்மைச் சாலைக்கு **பெல்பீல்ட் சாலை** *(Belfield Street)* என்று பெயர் சூட்டப்பட்டு உள்ளது.  

## வாழ்க்கை

அவர் இங்கிலாந்தின் தெற்கு டெவோனில் 29 நவம்பர் 1855 அன்று பிறந்தார். அவரின் தந்தையின் பெயர் ஜான் பெல்பீல்ட். தாயாரின் பெயர் எலிசா கான்வே பிரிட்ஜஸ் *(Eliza Conway Bridges).* இவர் வார்விசயர் நகரில் உள்ள ரக்பி பள்ளியிலும், ஆக்சுபோர்டில் உள்ள ஓரியல் கல்லூரியிலும் கல்வி பயின்றார். 1880-இல் இன்னர் டெம்பிள் சட்டக் கல்லூரியில் சட்டம் பயின்றார்.  

### பதவிகள்
1884-ஆம் ஆண்டு சிலாங்கூர் குடிமைப் பணியில் நீதித்துறை அதிகாரியாக (மாஜிஸ்திரேட்) சேர்ந்தார். பின்னர் 1888-ஆம் ஆண்டு சிலாங்கூரின் தலைமை நீதித்துறை அதிகாரியாகவும்; பின்னர் 1892-ஆம் ஆண்டு பேராக்கின் மூத்த நீதித்துறை அதிகாரியாகவும் பொறுப்புகள் வகித்தார்.  

1896-ஆம் ஆண்டு மலாயா மாநிலங்களின் கூட்டமைப்பில் நிலங்கள் மற்றும் சுரங்கங்களுக்கான முதல் ஆணையராகப் பொறுப்பேற்றார். பல வேளைகளில் சிலாங்கூர் பிரித்தானிய முதல்வராகவும் செயல்பட்டார்  
அத்துடன் நெகிரி செம்பிலான் பிரித்தானிய முதல்வர் (1902 – 1912); மலாயா கூட்டமைப்பு ஆளுநர் (1908 – 1911); பேராக் மாநிலத்தின் பிரித்தானிய முதல்வர் (1911 – 1912) ஆகிய பதவிகளையும் வகித்துள்ளார்.
# அம்மந்தனாவெளி



<templatestyles src="Module:Infobox/styles.css"></templatestyles>  
**அம்மந்தனாவெளி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்கு வடக்கே ஏ-15 நெடுஞ்சாலை வழியே சுமார் 7 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மு. நாகநாதன்



**மு. நாகநாதன்** (*M. Naganathan*, பிறப்பு: 24 திசம்பர் 1946) ஓர் இந்தியப் பொருளாதார அறிஞரும், கல்வியாளரும், திராவிட இயக்கச் சிந்தனையாளரும் ஆவார். இவர் 2006 முதல் 2011 வரை திராவிட முன்னேற்றக் கழக ஆட்சிக்காலத்தில் தமிழ்நாடு மாநிலத் திட்டக் குழுவின் துணைத் தலைவராகப் பணியாற்றினார். சென்னைப் பல்கலைக்கழகத்தின் பொருளாதாரத் துறைத் தலைவராகப் பணியாற்றிய இவர், கூட்டாட்சி தத்துவம் மற்றும் மாநில சுயாட்சி குறித்த ஆய்வுகளுக்காக அறியப்படுகிறார்.  

ஏப்ரல் 2025-இல், மாநில சுயாட்சி மற்றும் மத்திய-மாநில உறவுகள் குறித்து ஆராய, தமிழ்நாடு அரசு அமைத்த ஓய்வுபெற்ற நீதிபதி குரியன் ஜோசப் தலைமையிலான உயர்மட்டக் குழுவில் இவர் உறுப்பினராக நியமிக்கப்பட்டார்.  

## இளமைக்காலம் மற்றும் கல்வி
நாகநாதன் 1946 ஆம் ஆண்டு திசம்பர் 24 அன்று திருவாரூரில் அ. முத்தையன் - கண்ணம்மாள் இணையருக்கு ஆறாவது மகனாகப் பிறந்தார். தனது பள்ளிப் படிப்பை சென்னை சிந்தாதிரிப்பேட்டை உயர்நிலைப் பள்ளியில் முடித்தார். பின்னர் பச்சையப்பன் கல்லூரியில் பயின்று, சென்னைப் பல்கலைக்கழகத்தில் 1970-ல் பொருளாதாரத்தில் முதுகலைப் பட்டம் பெற்றார்.  

1977-ல் "ஒன்றிய – மாநில நிதி உறவுகள்" என்ற தலைப்பில் ஆய்வு மேற்கொண்டு முனைவர் பட்டம் (Ph.D) பெற்றார். 2007-ல் "கூட்டாட்சி இயங்கியல்" (Dialectics of Federalism) என்ற தலைப்பில் டி.லிட் (D.Litt) பட்டம் பெற்றார்.  

## கல்விப்பணி
1970-ல் சேலம் அரசுக் கலைக்கல்லூரியில் உதவிப் பேராசிரியராகத் தனது பணியைத் தொடங்கினார். பின்னர் சென்னைப் பல்கலைக்கழகத்தில் 31 ஆண்டுகளுக்கும் மேலாகப் பணியாற்றி, பொருளாதாரத் துறையின் தலைவராக உயர்ந்தார். இவரது கல்விப் பணியைப் பாராட்டி 1995-ல் "இந்தோ-சாஸ்திரி கனடா விருது" வழங்கப்பட்டது. இதன் மூலம் கனடாவில் உள்ள மாண்ட்ரியால் பல்கலைக்கழகத்தில் வருகைதரு பேராசிரியராகப் பணியாற்றினார். 2006-ல் திமுகவின் தேர்தல் அறிக்கையைத் தயாரிப்பதில் முக்கியப் பங்காற்றினார், குறிப்பாக இலவச வண்ணத் தொலைக்காட்சித் திட்டத்தை வடிவமைத்ததில் இவருக்குப் பங்குண்டு.  

### மாநிலத் திட்டக் குழு (2006–2011)
2006 தேர்தலில் திமுக வெற்றி பெற்றதைத் தொடர்ந்து, மே 2006-ல் மாநிலத் திட்டக் குழுவின் துணைத் தலைவராக நியமிக்கப்பட்டார். விவசாயம் மற்றும் பாசனத் திட்டங்களுக்கு முன்னுரிமை அளித்தார்.  

### மாநில சுயாட்சி
- 2007-ல் மத்திய-மாநில உறவுகள் குறித்து ஆராய அமைக்கப்பட்ட பூஞ்சி ஆணையத்திற்கு (Punchhi Commission), தமிழகத்தின் சார்பில் கருத்துகளை வழங்க அமைக்கப்பட்ட குழுவின் தலைவராகச் செயல்பட்டார்.
- ஏப்ரல் 2025-ல், முதல்வர் மு. க. ஸ்டாலின் அமைத்த மாநில சுயாட்சிக்கான உயர்மட்டக் குழுவில் உறுப்பினராக நியமிக்கப்பட்டார்.
- *Dravidian Political Economy* (2022)
- இந்தியப் பொருளாதாரம் - இருளில் ஒளி (2006)
- கார்ல் மார்க்ஸின் மூலதனம் (தமிழாக்கம் - பதிப்பாசிரியர், 1998)
- பாரதியின் சமூகப் பொருளாதாரச் சிந்தனைகள் (2007)

## தனி வாழ்க்கை
1975 ஏப்ரல் 30 அன்று தியாகிகள் அஞ்சலை அம்மாள் - முருகப்பா ஆகியோரின் பேத்தியான ஜமதக்னி சாந்தியை, மு. கருணாநிதி முன்னிலையில் சாதி மறுப்புத் திருமணம் (சுயமரியாதைத் திருமணம்) செய்துகொண்டார். இவர்களுக்கு மூன்று மகன்கள் உள்ளனர். இவரின் மகன் மரு. எழிலன், ஆயிரம் விளக்குத் தொகுதியின் சட்டமன்ற உறுப்பினராக உள்ளார்.
# கம்பலாபுரா


**கம்பலாபுரா** (Kampalapura) என்பது இந்தியாவின் தென் மாநிலமான கர்நாடகாவின் மைசூர் வட்டத்தில் உள்ள ஒரு கிராமமாகும்.  

## அமைவிடம்
கம்பாலாபுரா மைசூரு மற்றும் மடிக்கேரி நகரங்களுக்கு இடையில் அட்சரேகை 12.335401 மற்றும் தீர்க்கரேகை 76.158353 என்ற புவியியல் ஆள்கூறுகளில் அமைந்துள்ளது. சில நேரங்களில் கம்பலபுரா என்றும் அழைக்கப்படுகிறது.  

## கிராமங்கள் மற்றும் புறநகர்ப் பகுதி
பெரியபட்ணா 7 கி.மீ, குசால் நகர் 28 கி.மீ, பெட்டடபுரா 22 கி.மீ, ராமநாதபுரா 40 கி.மீ, சாலிகிராமம் 38.5 கி.மீ, ஊனசுரு 16 கி்.மீ, கோனிகெப்பா 34 கி.மீ, விராச்பேட்டை 50 கி.மீ. ஆகியவை கம்பலாபுராவைச் சுற்றி உள்ள கிராமங்களாகும்.  

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கம்பலாபுரா கிராமத்தின் மக்கள் தொகை 4721 ஆகும். இம்மக்கள் தொகையில் 2417 ஆண்களும் 2304 பெண்களும் இருந்தனர். மொத்தமாக 1112 குடும்பங்கள் இருந்தன.  

## பொருளாதாரம்
கிராமத்தின் பொருளாதாரம் பெரும்பாலும் வேளாண்மையை சார்ந்தே உள்ளது. முக்கிய பயிர்கள் புகையிலை, கேழ்வரகு, மக்காச்சோளம், பாக்கு மற்றும் அரிசி ஆகியனவாகும்.  

## கல்வி நிறுவனங்கள்
- அரசு தொடக்கப்பள்ளி, கம்பலாபுரா.
- அரசு உருது தொடக்கப்பள்ளி,
- அரசு உயர்நிலைப்பள்ளி,
- சிறீ நாக வித்யா சமேத.
- எம்.ஆர் நோபல் ஆங்கில வழிப் பள்ளி.

## அஞ்சல் அலுவலகம்
கம்பலாபுரா கிராமத்தில் ஓர் அஞ்சல அலுவலகம் உள்ளது. இதன் அஞ்சல் குறியீடு எண் 571107 ஆகும்.  

## படத்தொகுப்பு
# ஆல்பா நீக்கம்

**ஆல்பா நீக்கம்** (*Alpha elimination*) என்பது வேதியியலில் ஒரு குறிப்பிட்ட வகையான நீக்க வினைகளைக் குறிக்கிறது. கரிம உலோக வேதியியல் மற்றும் கரிம வேதியியல் ஆகியவற்றில் ஆல்பா நீக்கத்தின் வரையறை வேறுபடுகிறது.  

## கரிம வேதியியல்
கரிம வேதியியலில், ஆல்பா-நீக்கம் என்பது பின்வரும் வகை வினைகளைக் குறிக்கிறது.  

:R<sub>2</sub>CHX → R<sub>2</sub>C: + HX  

இந்த வினை கார்பீன்கள் மற்றும் நைட்ரீன்களை உருவாக்கப் பயன்படுகிறது. குளோரோஃபார்மிலிருந்து டைகுளோரோகார்பீன் உருவாகும் வினை இதற்கு ஓர் எடுத்துக்காட்டாகும்.  

ஆல்பா நீக்க வினைகள், ஆல்கீன்களை உருவாக்கப் பொதுவாகப் பயன்படுத்தப்படும் பீட்டா நீக்க வினைகளிலிருந்து வேறுபடுகின்றன.  
:R<sub>2</sub>CHCXR'<sub>2</sub> → R<sub>2</sub>C=CR'<sub>2</sub> + HX  
ஆல்பா மற்றும் பீட்டா நீக்க வினைகள் இரண்டுமே பொதுவாக ஒரு வலிமையான காரத்தைக் கோருகின்றன.  

## கரிமவுலோக வேதியியல்

கரிமவுலோக வேதியியலில், ஆல்பா நீக்கம் என்பது பின்வரும் வகை வினைகளைக் குறிக்கிறது (மற்ற துணை ஈந்தணைவிகள் தவிர்க்கப்பட்டுள்ளன):  

:X-M-CH<sub>2</sub>R → M=CHR + HX  

கரிமதாண்டலம் வேதியியலில் நன்கு ஆய்வு செய்யப்பட்ட வினைகள் காணப்படுகின்றன. இவை அல்கைலிடீன் வழிப்பொருட்களுக்கு வழிவகுக்கின்றன. குறிப்பாக, டெட்ரா அல்கைல்-மோனோகுளோரோ-தாண்டலம் அணைவுச் சேர்மம் α-ஐதரசன் நீக்கத்திற்கு உட்பட்டு, பின்னர் மீதமுள்ள குளோரைடு அல்கைலேற்றம் செய்யப்படுவதன் மூலம் Ta=C பிணைப்பைக் கொண்ட ஒரு வழிப்பொருள் உருவாகிறது.  

ஆல்பா நீக்கம் β-ஐதரைடு நீக்கத்துடன் வேறுபடுகிறது.இதன் மூலம் ஓர் உலோக மையத்துடன் பிணைக்கப்பட்ட ஓர் ஆல்கைல் குழு தொடர்புடைய உலோகம்-பிணைக்கப்பட்ட ஐதரைடு மற்றும் ஆல்க்கீனாக மாற்றப்படுகிறது.  

ஆல்பா மற்றும் பீட்டா ஆகிய இரண்டு நீக்கல் வினைகளும் அகோசுட்டிக்கு இடைநிலைகள் எனப்படும் ஈந்தணைவிகள் ஒன்றில் பொருத்தமான இடத்தில் அமைந்துள்ள ஒரு C−H பிணைப்புடன் ஏற்படுத்தும் மூலக்கூறுக்குள்ளான இடைவினைகள் வழியாகவே நிகழ்கின்றன.
# சிகோகாபாத் சட்டமன்றத் தொகுதி



**சிகோகாபாத் சட்டமன்றத் தொகுதி** *(Shikohabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சிகோகாபாத், பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | வீரேந்திர சுவரூப் | பாரதிய கிரந்தி தளம் |  |
| 1977 | கங்கா சகாய் யாதவ் | ஜனதா கட்சி |  |
| 1980 | செகதீசு சிங் | இந்திய தேசிய காங்கிரசு (இ) |  |
| 1985 | இராம் நரேசு | rowspan=3 | இந்திய தேசிய காங்கிரசு</br> |
| 1989 | இராகேசு குமார் |  |  |
| 1991 | ஜௌலால் யாதவ் |  |  |
| 1993 | முலாயம் சிங் யாதவ் S/o சுகர் சிங் | சமாஜ்வாதி கட்சி |  |
| 1996 | அசோக் யாதவ் | பாரதிய ஜனதா கட்சி</br> |  |
| 2002 | அரி ஓம் | சமாஜ்வாதி கட்சி |  |
| 2007 | அசோக் யாதவ் S/o மகேசுவர் சிங் | இந்திய தேசிய காங்கிரசு</br> |  |
| 2012 | ஓம் பிரகாசு வர்மா | சமாஜ்வாதி கட்சி |  |
| 2017 | முகேசு வர்மா | பாரதிய ஜனதா கட்சி</br> |  |
| 2022 | சமாஜ்வாதி கட்சி |  |  |

## தேர்தல் முடிவுகள்
### 2022
# தேவநேயப் பாவாணர் விருது

**தேவநேயப் பாவாணர் விருது** (*Devaneya Pavanar Award*) என்பது தமிழ் அகராதியியல், சொற்பிறப்பியல் மற்றும் அகராதித் தொகுப்பு ஆகியவற்றில் சிறந்து விளங்கும் அறிஞர்களுக்காகத் தமிழ்நாடு அரசால் வழங்கப்படும் ஒரு மதிப்புமிக்க விருதாகும். 2020 ஆம் ஆண்டு முதல் ஆண்டுதோறும் 'தேவநேயப் பாவாணர் விருது' வழங்கப்படுகிறது.  

தமிழ் மொழியின் செழுமைக்கும் வளர்ச்சிக்கும் குறிப்பிடத்தக்க பங்களிப்புகளைச் செய்தவர்களை அங்கீகரிக்கும் வகையில் வழங்கப்படும் இவ்விருதுடன், வெற்றியாளர்களுக்கு 2 லட்சம் ரூபாய் ரொக்கப் பரிசும் ஒரு தங்கப் பதக்கமும் வழங்கப்படுகிறது. புகழ்பெற்ற அறிஞரான தேவநேயப் பாவாணரின் மரபைப் போற்றும் வகையில் தமிழ்நாடு அரசால் இவ்விருது நிறுவப்பட்டது.  

## தகுதிகள்
தமிழ் வேர்ச்சொல் ஆய்வு, அகராதி உருவாக்குதல், தனித்தமிழைப் பின்பற்றுதல் உள்ளிட்ட ஆய்வும் தமிழ் ஈடுபாடும் கொண்டு பணியாற்றுகிற, அகராதியியல் துறையில் சிறந்து விளங்கும் உள்நாட்டு அறிஞர் ஒருவர்க்கு இவ்விருது வழங்கப்படுகிறது.  

## விருது பெற்றோர்
| 2020 | கு. சிவமணி |  |
| --- | --- | --- |
| 2021 | கு. அரசேந்திரன் |  |
| 2022 | இரா. மதிவாணன் |  |
| 2023 | ப. அருளி |  |
| 2024 | பா. ரா. சுப்பிரமணியன் | } |
# பிராசுபிடியம் குளோரைடு



**பிராசுபிடியம் குளோரைடு** (*Prospidium chloride*) என்பது C<sub>18</sub>H<sub>36</sub>C<sub>l4</sub>N<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிராசுபிடின் என்ற பெயராலும் இச்சேர்மம் அறியப்படுகிறது. இது செல்பெருக்கத்தை தடுக்கும் பண்பு கொண்ட ஒரு மருந்தாகும். இப்பண்பு புற்றுநோய் சிகிச்சையில் பயன்படுத்தப்படும் வேதிச்சிகிச்சை மருந்துகளில் முக்கியப்பங்கு வகிக்கிறது. அழற்சி எதிர்ப்புப் பண்புகளைக் கொண்டுள்ளது. முடக்கு வாதத்திற்கு சிகிச்சையளிப்பதற்காகவும் ஆய்வு செய்யப்பட்டுள்ளது.
# ஈரைசோபுரோப்பனோலமீன்


| ImageFile = Diisopropanolamine.svg  
| ImageSize =  
| ImageAlt =  

| IUPACName = 1-(2-ஐதராக்சிபுரோப்பைலமினோ)புரோப்பேன்-2-ஆல்  
| OtherNames = பிசு(2-ஐதராக்சிபுரோப்பைல்)அமீன்  

| Section1 =  
| Section2 =  
ஐசோபுரோப்பனோலமீன் அல்லது அம்மோனியாவை புரோப்பைலீன் ஆக்சைடுடன் சேர்த்து வினைபுரியச் செய்வதன் மூலம் ஈரைசோபுரோப்பனோலமீனைத் தயாரிக்கலாம்.
# ஆலிவர் மார்க்ஸ்


**ஆலிவர் மார்க்ஸ்** (*Oliver Marks*); **KCMG**; (10 செப்டம்பர் 1866 – 24 மே 1940) என்பவர் பிரித்தானிய குடியேற்ற நிர்வாகி; ஐக்கிய இராச்சியத்தின் முதல் வகுப்பு துடுப்பாட்டக்காரர் ஆவார்.  

மலாயாவில் ஏறக்குறைய 30 ஆண்டுகளுக்கும் மேலாக பலவேறு அரசு பதவிகளை வகித்தார்; நெகிரி செம்பிலான் பிரித்தானிய முதல்வர் (1894 – 1896); பேராக் மாநிலத்தின் பிரித்தானிய முதல்வர் (15 திசம்பர் 1911 – 9 ஆகத்து 1912); சிலாங்கூர் பிரித்தானிய முதல்வர் (1920 – 1922) பதவிகளை வகித்துள்ளார்.  

## வாழ்க்கை
செப்டம்பர் 1866-இல் இங்கிலாந்தின் சர்ரேயில் *(Surrey)* பிறந்த அவர், தன் பள்ளிப் படிப்பை முடித்த பிறகு, பிரித்தானிய இலங்கைக்குச் சென்றார். 1887 முதல் 1891 வரை தேயிலைத் தோட்டக்காரராகப் பணிபுரிந்தார். அங்கிருந்து அவர் பிரித்தானிய மலாயாவுக்குச் சென்றார். அங்கு பேராக் மாநிலத்தில் மலாயா அரசாங்கத்திற்குச் சொந்தமான ஒரு தோட்டத்தில் கண்காணிப்பாளராகப் பணியாற்றினார்.  

### பதவிகள்
1894- ஆம் ஆண்டு மலாயா அரசு நிர்வாகப் பணியில் சேர்ந்தார். நெகிரி செம்பிலான் பிரித்தானிய முதல்வராக நியமிக்கப்படுவதற்கு முன்பு பல பதவிகளை வகித்தார். 1896 வரை உதவி நீதி அதிகாரியாக (மாஜிஸ்திரேட்) இருந்தார். அதன் பிறகு பேராக் மாநில அரசாங்கத்தின் உதவிச் செயலாளராகப் பொறுப்பேற்றார். 1898 வரை இந்தப் பதவியை வகித்தார்.  

1898 முதல் 1903 வரை. மலாயா கூட்டமைப்பு மாநிலங்களின் ஆளுநரின் உதவிச் செயலாளராகவும் சேவை செய்துள்ளார். பின்னர் மலாயாவின் ஐக்கிய இராச்சிய ஆணையர்களின் செயலாளராகவும்; நீரிணை குடியேற்றங்களின் ஆளுநரின் தனியார் செயலாளராகவும் பணியாற்றினார்.  

### பேராக் மாநிலத்தின் பிரித்தானிய முதல்வர்

1914 ஆம் ஆண்டு, அவர் பேராக் மாநிலத்தின் தற்காலிக பிரித்தானிய முதல்வராக பணியில் அமர்த்தப்பட்டார். அந்தக் காலக் கட்டத்தில்தான் அவர் தைப்பிங் செயிண்ட் ஜார்ஜ் உயர்நிலப்பள்ளிக்கும் *(St. George's Institution)* அடிக்கல் நாட்டினார். 1920-களில், அவர் சிலாங்கூர் மாநிலத்தின் பிரித்தானிய முதல்வராக பொறுப்பு வகித்தார். 1922-ஆம் ஆண்டு அவரின் காலனிய சேவைகளுக்காக செயிண்ட் மைக்கெல் செயிண்ட் ஜார்ஜ் விருது *(Order of St Michael and St George)* வழங்கப்பட்டது.  

பிற்கால வாழ்க்கையில் மார்க்ஸ், பிரித்தானிய மலாயா சங்கத்தின் செயலாளராகச் சேவை செய்துள்ளார். அவர் மே 1940-இல் இங்கிலாந்து, புரோம்ப்டன் நகரில் *(Brompton)* 77-ஆவது வயதில் காலமானார்.